IZVJEŠĆE KOMISIJE EUROPSKOM PARLAMENTU I VIJEĆU o rashodima EFJP-a Sustav ranog upozoravanja br. 6/2013 /* COM/2013/0504 final - 2013/ () */





SADRŽAJ 1........... Proračunski postupak EFJP-a za 2013. godinu............................................................... 3 2........... Namjenski prihodi EFJP-a.............................................................................................. 3 3........... Komentari o provedbi proračuna EFJP-a za 2013. godinu............................................... 4 4........... Izvršenje namjenskih prihoda EFJP-a.............................................................................. 6 5........... Zaključci........................................................................................................................ 7 prilog 1.: || Privremena potrošnja proračunskih sredstava EFJP-a do 30. 4. 2013. 1. Uvod Za razdoblje od 16. listopada 2012. do 30. travnja 2013. stvarna razina izvršenja proračuna u usporedbi s profilom izdataka predviđenih pokazateljem koji se utvrđuje na temelju dispozicija članka 20. Uredbe Vijeća (EZ) br. 1290/2005[1] predstavljena je u Prilogu 1. 2. Namjenski prihodi EFJP-a Temeljem pravila iz članka 34. Uredbe Vijeća (EZ) br. 1290/2005 o financiranju zajedničke poljoprivredne politike, prihodi generirani iz financijskih korekcija u skladu s odlukama o potvrdi sukladnosti, iz nepravilnosti i pristojbi za mlijeko definiraju se kao prihodi namijenjeni financiraju rashoda EFJP-a. Sukladno ovim pravilima namjenski prihodi mogu se koristiti za pokrivanje financiranja bilo kakvih rashoda EFJP-a. Ako dio ovih prihoda ostane neiskorišten, u tom se slučaju taj dio automatski prenosi u sljedeću proračunsku godinu.[2] Proračun EFJP-a za 2013. godinu uključuje oboje: Komisijinu najnoviju procjenu potreba financiranja očekivanih rashoda za tržišne mjere i izravne pomoći kao i procjenu namjenskih prihoda koji su se trebali prikupiti tijekom predmetne proračunske godine te prijenos salda namjenskih prihoda preostalih od prošle proračunske godine. U svom prijedlogu iznosa sredstava za EFJP za proračun 2013. Komisija je uzela u obzir ukupne očekivane namjenske prihode i za 2013. zatražila sredstva koja se izračunavaju oduzimanjem procijenjenih namjenskih prihoda od procijenjenih potreba. Proračunsko tijelo prihvatilo je novi proračun EFJP-a uzevši u obzir očekivane namjenske prihode. U trenutku utvrđivanja proračuna za 2013. godinu Komisijina procjena raspoloživih namjenskih prihoda iznosila je 1 533 milijuna eura, konkretno: – namjenski prihodi čije se generiranje očekuje tijekom proračunske godine 2013. procijenjeni su na 628 milijuna eura. Od korekcija potvrda o sukladnosti očekivalo se 389 milijuna eura, a od nepravilnosti 161 milijuna eura. Prihodi od pristojbi za mlijeko procijenjeni su na 78 milijuna eura. – iznos namjenskih prihoda koji se prema očekivanjima trebao prenijeti iz proračunske godine 2012. u 2013. procijenjen je na 905 milijuna eura (uključujući preostali saldo Fonda za restrukturiranje industrije šećera procijenjen na 675 milijuna eura). U proračunu za 2013. Komisija je namijenila ove prihode dvama programima koji su na početku bili procijenjeni na iznos od 1 533 milijuna eura, konkretno: – 500 milijuna eura namijenjeno je operativnim fondovima za organizacije koje proizvode voće i povrće i – 1 033 milijuna eura za program jedinstvenih plaćanja. Proračunsko tijelo konačno je izglasalo proračunska sredstva u iznosu od 267 milijuna eura za prvi i 30 635 milijuna eura za drugi od ova dva programa u skladu s prijedlogom Komisije. Zbroj gore spomenutih izglasanih proračunskih sredstava i namjenskih prihoda odgovara ukupnoj procjeni raspoloživih sredstava u iznosu od 767 milijuna eura za operativne fondove za proizvođače voća i povrća i 31 668 milijuna eura za program jedinstvenih plaćanja. U Prilogu 1. koji predstavlja privremeno izvršenje proračuna za 2013. i to za razdoblje do 30. travnja 2013., brojčani pokazatelji proračunskih sredstava na razini proizvoda za sektor voća i povrća te za proizvodno nevezane izravne potpore prikazuju izglasana proračunska sredstva za prvi od ova dva programa u iznosu od 611 milijuna eura te za drugi u iznosu od 38 076 milijuna eura, ne uzimajući u obzir prethodno spomenute namjenske prihode. Ubrajajući prihode namijenjene ovim sektorima, ukupna proračunska sredstva predviđena u 2013. godini iznosila su 1 111 milijuna eura za voće i povrće te 39 109 eura za izravne razdvojene potpore. 3. Komentari o privremenom izvršenju proračuna EFJP-a Razina privremene provedbe proračuna za razdoblje od 16. listopada 2012. do 30. travnja 2013. predstavljena je u Prilogu 1. Ta razina provedbe uspoređuje se s profilom rashoda temeljem pokazatelja koji je definiran na osnovi dispozicija članka 20. Uredbe Vijeća (EZ) br. 1290/2005. U nastavku teksta daje se kratak komentar određenih proračunskih stavki pokazujući najvažnije razlike između stvarne i očekivane razine provedbe proračuna za 2013. godinu. 3.1. Tržišne mjere Povlačenje proračunskih sredstava za intervencije na poljoprivrednim tržištima bilo je nešto veće u usporedbi s razinom izglasanih izdvajanja iz proračuna kao što je određeno razinom pokazatelja 30. travnja 2013. i to za 36,1 milijuna eura. To odstupanje predstavlja neto učinak načina izvršenja, prvenstveno u sektoru voća i povrća, sektoru vina i u programima hrane. 3.1.1. Programi hrane (- 88,9 milijuna eura) Povlačenje proračunskih sredstava iz programa za najugroženije osobe na razini pokazatelja koje je bilo sporije nego predviđeno povezano je s prevladavajućom neizvjesnošću glede budućnosti ovog programa, tako da je većina država članica odgodila provedbu programa za 2013. godinu na nekoliko mjeseci. Budući da je 2013. godina posljednja godina za ovaj program, jasno je da postoje pritisci na razini država članica da se proračun realizira u cijelosti u 2013. godini. Stoga Komisija smatra ovu razliku privremenom. 3.1.2. Voće i povrće (+ 178,6 milijuna eura u usporedbi s izglasanim proračunskim sredstvima) Što se tiče izglasanih proračunskih sredstava razina provedbe uglavnom se može objasniti rashodima za operativne fondove za proizvodni program koji se financira i iz izglasanih proračunskih sredstava i iz namjenskih prihoda za ovaj program u proračunu za 2013. godinu (napomena: za pojedinosti vidi prethodnu točku 2.). Ova razina provedbe rezultat je primjene pokazatelja za razdoblje do 30. travnja 2013. na izglasana sredstva iz proračuna koja ne uključuju prihode namijenjene ovom sektoru. U ovom trenutku Komisija smatra da će ukupna proračunska sredstva na raspolaganju ovom sektoru biti dovoljna za pokriće rashoda zemalja članica u 2013. godini. Napomena * u tablici privremenog izvršenja u Prilogu 1. prikazuje se kakva bi situacija bila da se pokazatelj od 30. travnja 2013. primjenjivao na ukupna proračunska izdvajanja za koja se očekuje da će biti raspoloživa za financiranje ovog sektora. Kao što je već naglašeno u gornjoj točki 2., ukupna sredstva koja bi prema očekivanjima trebala stajati na raspolaganju ovom sektoru sastoje se od izglasanih proračunskih sredstava u iznosu od 611 milijuna eura i prihoda namijenjenih ovom sektoru u procijenjenom iznosu od 500 milijuna eura. Dakle, da se pokazatelj primjenjivao na ukupna sredstva u iznosu od 1 111 milijuna eura koja će prema očekivanjima stajati na raspolaganju ovom sektoru, to bi rezultiralo neznatnim nedovoljnim izvršenjem u iznosu od 5,7 milijuna eura. 3.1.3. Proizvodi sektora vinogradarstva (33,7 milijuna eura) Usporavanje u povlačenju raspoloživih proračunskih sredstava u sektoru vinogradarstva rezultat je usporenijeg izvršenja financijskih okvira za vino u nekim državama članicama, dok se pokazatelj zasniva na povijesnoj prosječnoj dinamici plaćanja. Bez obzira na to, uzevši u obzir visoku razinu izvršenja u ovom sektoru kao i fleksibilnost država članica u reprogramiraju mjera i rashoda unutar svojih nacionalnih programa, u ovom trenutku Komisija vidi ovu razliku kao privremenu, ali nastavlja i dalje budno motriti provedbu ovog programa. 3.2. Izravne potpore Povlačenje proračunskih sredstava za izravne potpore u usporedbi s razinom pokazatelja 30. travnja 2013. bilo je više za 1 186,3 milijuna eura. 3.2.1. Proizvodno nevezane izravne potpore (+ 1 091,6 milijuna eura u usporedbi s izglasanim proračunskim sredstvima) Što se tiče izglasanih proračunskih sredstva program jedinstvenih plaćanja (SPS) predstavlja preveliko izvršenje koje je rezultat primjene pokazatelja od 30. travnja 2013. na izglasana proračunska sredstva koja ne uključuju prihode namijenjene ovom sektoru. Realizacija proizvodno nevezanih izravnih potpora (SPS i SAPS – program jedinstvenih plaćanja po površini) na dan 30. travnja 2013. na istoj je razini kao u travnju 2012. Do sada su države članice uplatile otprilike 98% procijenjenih proračunskih potreba za SPS i 97,4% za SAPS[3]. Napomena * u tablici privremenog izvršenja u Prilogu 1. prikazuje kakva bi situacija bila da se pokazatelj od 30. travnja 2013. primjenjivao na ukupna proračunska izdvajanja za koja se očekuje da će biti raspoloživa za financiranje proizvodno nevezanih izravnih potpora. Kao što je već naglašeno u gornjoj točki 2., ukupna sredstva koja bi prema očekivanjima trebala biti na raspolaganju za proizvodno nevezane izravne potpore sastoje se od izglasanih proračunskih sredstava u iznosu od 38 076 milijuna eura i prihoda namijenjenih proizvodno nevezanim izravnim potporama u procijenjenom iznosu od 1 033 milijuna eura. Dakle, da se pokazatelj primijenio na ukupna sredstva u iznosu od 39 109 milijuna eura koja će, prema očekivanjima, stajati na raspolaganju za izravne razdvojene potpore, tada bi ustanovljeno preveliko korištenje iznosilo 87,2 milijuna eura. Ta razlika rezultat je osmišljavanja pokazatelja za SAPS (temeljem dinamike plaćanja za 2012., ali uzevši u obzir stvarna plaćanja za prva dva mjeseca u godini) koji iznosi 96,4%, u usporedbi sa stvarnom realizacijom do 30. travnja 2013. koja iznosi 97,4%. Uzevši to u obzir Komisija očekuje da se ova prevelika realizacija proizvodno nevezanih izravnih potpora može smatrati privremenom te da su raspoloživa proračunska sredstva i namjenski prihodi dovoljni za pokriće stvarne realizacije za ovu stavku. Komisija nastavlja pomno pratiti situaciju u ovom sektoru. 3.2.2. Druge izravne potpore (+95,1 milijuna eura) Brže povlačenje izglasanih proračunskih sredstava za druge izravne potpore predstavlja neto učinak brže dinamike plaćanja u usporedbi s razinom pokazatelja 30. travnja 2013. za određene programe, a posebno za premiju za krave dojilje. Trenutačno Komisija smatra da se tu može raditi o razlici u vremenskom okviru, međutim pomno prati realizaciju za ovaj program kao i za druge izravne razdvojene potpore. 3.3. Revizija poljoprivrednih rashoda 3.3.1. Zaključivanje računa za prethodne godine (+ 78,0 milijuna eura) Do 30. travnja 2013. države članice nisu objavile nikakvu potvrdu korekcija zaključnih računa jer Komisija još nije donijela odluku o zaključivanju računa. Trenutačna razina realizacije rezultat je razine odgovarajućeg pokazatelja za 30. travanj 2013. godine. Treba ukazati na činjenicu da je Komisija u svom Pismu izmjena i dopuna za 2013. godinu predložila korekcije u iznosu od – 56 milijuna eura temeljem prosječne realizacije u ranijim godinama jer se takve korekcije nisu mogle predvidjeti. U novom nacrtu proračuna donesenom u studenome nakon neuspjeha prvog usklađivanja taj iznos povećan je na – 100 milijuna eura. Na kraju je proračunsko tijelo, nakon usklađenja od 5. prosinca 2012. prihvatilo proračun za 2013. godinu u kojemu je ovaj iznos konačno utvrđen u visini od – 200 milijuna eura. Komisija smatra da očekivane korekcije temeljem njezinih odluka o zaključivanju računa i temeljem nepridržavanja rokova država članica za plaćanje potpora ne bi bile dovoljne za pokriće iznosa većeg od – 200 milijuna eura . Komisija bi konačno trebala pokriti rezultirajući manjak negativnih proračunskih sredstava prijenosom pozitivnih proračunskih sredstava s drugih stavki kako bi zatvorila ovu proračunsku stavku u 2013. godini. 4. Realizacija namjenskih prihoda EFJP-a Tablica u Prilogu 1. prikazuje da su namjenski prihodi u iznosu od 553,5 milijuna eura prikupljeni 30. travnja 2013. Konkretno: – prihodi od korekcija temeljem odluka o potvrdi usklađenosti iznosili su 379,2 milijuna eura pri čemu se očekuju neki dodatni iznosi do kraja proračunske godine, – prihodi od nepravilnosti iznosili su oko 95,5 milijuna eura uz dodatne iznose koji se također očekuju do kraja proračunske godine i – u ovom trenutku prikupljena je većina prihoda od pristojbi za mlijeko koji iznose oko 78,8 milijuna eura, Zaključno, iznos namjenskih prihoda koji su konačno preneseni iz 2012. u 2013. godinu iznosio je 1 245,6 milijuna eura, uključujući saldo od oko 755 milijuna eura privremenog Fonda za restrukturiranje industrije šećera nakon što su izvršena sva dospjela plaćanja iz ovog Fonda. Iznos je znatno veći od prvobitno procijenjenog iznosa od 905 milijuna eura. Stoga raspoloživi iznos namjenskih prihoda za financiranje rashoda EFJP-a na dan 30. travnja 2013. iznosi 1 799,1 milijun eura. Komisija procjenjuje iznos namjenskih prihoda koji će se tek prikupiti na 74,5 milijuna eura (procijenjeni namjenski prihodi koji će se generirati u proračunu za 2013. godinu u iznosu od 628 milijuna eura, od čega je prikupljeno 553,5 milijuna eura). 5. Zaključci Privremena realizacija proračunskih sredstava EFJP-a za 2013. godinu za razdoblje do 30. travnja 2013. pokazuje da su mjesečni povrati sredstava državama članicama premašili profil rashoda za provedbu proračuna temeljem pokazatelja za otprilike 1 287,9 milijuna eura. Najveći razlog tomu je opća ovlast za plaćanje predujmova izravnih potpora koju je Komisija dala 16. listopada 2012., a koja je dovela do brže dinamike plaćanja ovih potpora. S približavanjem 30. lipnja 2013. - roka plaćanja ovih potpora - očekuje se usporavanje te dinamike. Namjenski prihodi u iznosu od 1 799,1 milijuna eura već stoje na raspolaganju, a očekuje se da će se iznos od 74,5 milijuna tek prikupiti u 2013. godini. U ovom trenutku Komisija očekuje da će raspoloživi iznos namjenskih prihoda kao i iznos koji će se tek staviti na raspolaganje tijekom godine biti dovoljan za pokriće financiranja operativnih fondova za proizvodne organizacije i programa jedinstvenih plaćanja kao što se prvobitno očekivalo prilikom donošenja proračuna za 2013. godinu, kao i bilo kakvog prevelikog iskorištavanja po nekim drugim stavkama kao npr. zaključivanje računa. [1] OJ L 209, 11.8.2005., str. 1. [2] Člankom 14. Uredbe (EU, EURATOM) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije predviđeno je da se unutarnja namjenska sredstva prenose samo za jednu godinu. Stoga se u interesu zdravog upravljanja proračunom ovi namjenski prihodi u načelu iskorištavaju prije izglasavanja izdvajanja po predmetnoj proračunskoj stavci. [3] Razina realizacije izravnih razdvojenih potpora računa se kao postotak budžetiranih potreba, uključujući iznos namjenskih prihoda za SPS.